recursal/SuperWikiNEXT-32B huggingface dataset:
**Liperin Taimi** on Liperissä toimiva urheilun yleisseura, jonka keskeisiä lajeja ovat yleisurheilu, lentopalloilu, jousiammunta (Liperin Jousiampujat -nimellä) ja kuntourheilu. Painijaosto irtautui itsenäiseksi yhdistykseksi vuoden 2014 alussa nimellä Liperin Taimi Paini ry. Vastaavasti suunnistusjaosto toimii itsenäisenä yhdistyksenä nimellä Liperin Taimi Suunnistus ry. Suunnistusseura on rekisteröity 17. maaliskuuta 2014.

Liperin Taimi on perustettu vuonna 1911. Alkuperäinen nimi oli *Voimistelu- ja urheiluseura Liperin Taimi*. Suosituimpia urheilulajeja olivat aluksi joukkuevoimistelu, kolmiottelu, 5 000 metrin juoksu ja hiihto. Sotien jälkeen seurasta tuli koko Liperin urheilun keskusseura. Nimi muutettiin Liperin Urheilijoiksi, mutta vuonna 1952 nimeksi palautettiin Liperin Taimi.

Suomen Palloliiton Joensuun piirin jäsen seurasta tuli vuonna 1966.

Taimi omistaa Liperin Lavan kirkonkylän kupeessa. Seura on mukana Liperin Suvisoutujen ja Karelia-Soudun järjestelyissä.

Seuran tunnetuimpia urheilijoita ovat olleet maratoonarit Yrjö Pesonen ja Jukka Toivola sekä lentopalloilija Kari Lehtola.

Liperin lava
------------

Liperin Taimi omistaa Liperin lavan, joka sijaitsee kirkonkylän läheisyydessä. Tanssilava on valmistunut 1963 ja sinne mahtuu yli tuhat ihmistä. Lavalla on ollut myös kesäteatteriesityksiä.

Taimi on vuokrannut lavan yrittäjälle vuodesta 1986 lähtien mutta huolehtii edelleen lavan järjestysmiestehtävistä.

Junioritoiminta
---------------

| Pesäpallon junioreiden SM-mitalit |
| --- |
| Joukkue | Mitalit | Vuodet | Yhteensä |
| C-tytöt |
| Hopeaa **Hopeaa** | 1985 | 1 |
| Yhteensä: | **1** |

Historiikki
-----------

* Seppo Laaksamo: *Liperin Taimi ry 1911–2011 – kunnon kasvualusta jo 100 vuotta*. Liperi 2012.

Lähteet
-------

1. ↑  Yhdistysrekisteri

Aiheesta muualla
----------------

* /Liperin Taimen kotisivut
Bayfieldin piirikunnan sijainti Wisconsinin osavaltiossa
**Bayfieldin piirikunta** on Yhdysvaltojen Wisconsinin osavaltiossa sijaitseva piirikunta. Vuoden 2000 väestönlaskennassa piirikunnassa oli asukkaita 15 013. Hallinnollinen keskus on Yläjärven rannalla sijaitseva Washburn.

Maantiede
---------

Bayfieldin piirikunta rajautuu idässä Ashlandin piirikuntaan, etelässä Sawyerin piirikuntaan, lounaassa Washburnin piirikuntaan ja lännessä Douglasin piirikuntaan. Piirikunnan pohjoinen osa on Yläjärven rantaa, ja Apostle Islands-nimisestä saariryhmästä kolme saarta kuuluu Bayfieldin piirikunnalle.

Bayfieldin piirikunnan pinta-ala on 5 288 km², josta 3 823 km² on maata ja 1 464 km² (27,69 %) vettä.

Lähteet
-------

1. ↑  Wisconsin by County - Census 2000 Summary file[vanhentunut linkki]

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bayfieldin piirikunta**.
* Bayfieldin piirikunnan viralliset kotisivut (Arkistoitu – Internet Archive)
**Capablanca-shakki** on shakin kolmannen maailmanmestarin José Raúl Capablancan kehittämä shakkivariantti.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  |
|  | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

 |  |
|  |

 |
| **Capablanca-shakki**. Arkkipiispa asetetaan ratsun ja lähetin väliin kuningattaren puolelle ja kansleri kuninkaan puolelle. |

Kotitekoinen kansleri ja arkkipiispa
Capablanca esitti usein huolensa shakin tulevasta *tasapelikuolemasta*. Hänen mukaansa parhaiden pelaajien väliset pelit päättyisivät pian aina tasan. Ratkaisuksi Capablanca esitti uudentyylistä peliä, Capablanca-shakkia. Hän ajatteli sitä pelattavan joko 8x10 -laudalla tai 10x10 -laudalla, mutta päätyi lopulta 8x10 -lautaan, koska siinä taistelut alkaisivat aikaisemmin.

Capablanca-shakissa on myös kaksi uutta nappulaa:

* Kansleri Kansleri liikkuu kuten normaali torni ja ratsu.
* Arkkipiispa Arkkipiispa liikkuu kuten normaali lähetti ja ratsu.

Säännöt olivat muuten samat kuin normaalissa shakissa, mutta Capablanca-shakissa käytettiin näitä ylimääräisiä nappuloita.

Capablanca selitti uudistuksia siten, että uudet nappulat ja laudan koko lisäisivät pelin monimutkaisuutta ja mahdollistaisivat vahvimmille pelaajille enemmän mahdollisuuksia kääntää peli edukseen. Joidenkin mukaan Capablanca ehdotti varianttia katkerana hävittyään maailmanmestaruuden, mutta tosiasiassa hän esitteli pelin jo maailmanmestaruuskaudellaan. Capablanca pelasi muutamia pelejä varianttiaan Edward Laskeria vastaan. Variantti ei kuitenkaan saanut paljonkaan suosiota.

Lähteet
-------

* Konsala, Kimmo: *Kaksi shakkineroa. J. R. Capablanca, shakkikone, A. A. Aljechin, jumalainen jumalaton: heidän elämänsä ja pelinsä*. Karisto, 1991. ISBN 951-23-2938-7 (sid.).
* Chessvariants
* (Arkistoitu – Internet Archive)

### Viitteet

1. 1 2  Konsala: Kaksi shakkineroa s. 106
2. 1 2  Capablanca's chess  2000. Chessvariants.org. Viitattu 10.7.2008. (englanniksi)
3. ↑  Winter, *Capablanca*, ch. 8: 
"Changing the Rules", 1989.
**Kōkaku** (jap. 光格天皇; syntyjään *Tomohito*; 23. syyskuuta 1771 – 11. joulukuuta 1840) oli perinteisen japanilaisen vallanperimysjärjestyksen mukaan Japanin 119. keisari, joka hallitsi Japania Edo-kauden loppupuolella vuosina 1779–1817. Hän oli ensimmäinen keisari, joka kuului Japanin keisarillisen suvun Kan’in-haaraan, jonka jäseniä kaikki myöhemmät keisarit Ninkōsta Naruhitoon ovat olleet. Kōkaku luopui toukokuussa 1817 vallasta poikansa Ninkōn hyväksi saaden arvonimen daijō tennō (jap. 太上天皇). Hän oli Japanin viimeinen daijō tennō ennen keisari Akihiton eroamista 30. huhtikuuta 2019.

Elämä
-----

Kōkakun alkuperäinen nimi oli Tomohito, ja hän syntyi 23. syyskuuta 1771. Hän kuului keisarillisen suvun Kan’in-haaraan ja oli prinssi Sukehiton poika. Vuonna 1779 keisari Go-Momozono oli kuolemaisillaan. Hänellä ei ollut yhtään poikaa, joten eronnut keisarinna Go-Sakuramachi taivutteli keisarin adoptoimaan Tomohiton. Go-Momozonon kuoltua 16. joulukuuta 1779 Tomohitosta tuli keisari ja hän sai hallitsijanimen Kōkaku. Vuonna 1781 hänellä oli tärkeä rooli vanhojen keisarillista oikeusistuinta käsittelevien seremonioiden palauttamisessa. 

Yksi Kōkakun valtakauden merkittävimmistä tapahtumista oli suuri vuosien 1782–1788 pula-aika, nälkään ja tauteihin kuoli yli 900 000 ihmistä.

Vuonna 1817 Kōkaku luopui vallasta. Hänen seuraajansa on hänen neljäs poikansa Ninkō. Kōkaku kuoli 69-vuotiaana 11. joulukuuta 1840.

Lähteet
-------

1. ↑   (japaniksi)
2. ↑  石井寛治 "日本経済史" s. 77
3. ↑  "近世日本人口の研究", 関山直太郎, 龍吟社, 1948.

Aiheesta muualla
----------------

* Kuvia tai muita tiedostoja aiheesta **Kōkaku** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Japani

 |

 |
| "Can’t Let Go"Mariah Carey |
| --- |
| Singlen "Can’t Let Go" kansikuva |
| Singlen tiedot |
|  Albumilta | *Emotions* |
|  B-puoli | ""To Be Around You"  "The Wind"  "I Don't Wanna Cry"  "All In Your Mind"" |
|  Äänitetty  | Huhtikuu 1991 |
|  Julkaistu | 23. lokakuuta 1991 |
|  Tyylilaji | Pop, R&B |
|  Kesto | 04.27 |
|  Levy-yhtiö | Columbia |
| Mariah Careyn muut singlet |
| "Emotions"1991 | "Can’t Let Go"1991 | "Make It Happen"1992 |

**"Can’t Let Go"** on Mariah Careyn toiselta studioalbumilta *Emotions* julkaistu single, jonka ovat kirjoittaneet Carey itse ja Walter Afanasieff. "Can’t Let Go" julkaistiin *Emotions*-albumin toisena singlenä loppuvuodesta 1991.

Careyn viisi aiempaa Yhdysvalloissa julkaistua singleä olivat olleet Billboard Hot 100 -listan sijalla yksi, mutta "Can’t Let Go" katkaisi sarjan sijoittumalla toiseksi. Kappale oli kuitenkin neljänkymmenen parhaan joukossa seitsemäntoista viikon ajan.

Koska Carey oli riitautunut sanoittajakumppani Ben Marguliesin kanssa, levy-yhtiö ehdotti, että hän työskentelisi muiden esikoisalbumin parissa työskennelleiden tuottajien kanssa, joista Carey valitsi Walter Afanasieffin.

Raidat
------

### Maailmanlaajuinen single

1. "Can’t Let Go" (edit)
2. "To Be Around You"

### Euroopan maxi-single

1. "Can’t Let Go" (edit)
2. "To Be Around You"
3. "The Wind"

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Kaikukasti** on vuonna 2004 perustettu yhtye. Se debytoi helmikuussa 2010 julkaisemalla Stupido Recordsin kautta albumin, jolla se kertoo esittävänsä suomenkielistä proggaeta. Yhtyeen kertoman mukaan proggae on nimensä mukaisesti yhdistelmä reggaeta ja progressiivista musiikkia. Länsi-Suomesta kotoisin oleva kahdeksanhenkinen yhtye koostuu instrumentaatioltaan perinteisistä reggaen aineksista. Pohjalla kuuluukin vahva roots-reggaen vaikutus. Perinteistä laulua ja komppiryhmää värittää puhallinduo. Maailmanmusiikille leimallinen improvisaatio ja ryhmädynamiikka ovat kiinteä osa Kaikukastin sävellysprosessia.

Yhtye ei halunnut siirtää jamaikalaista reggaeta sellaisenaan omaan kulttuuriympäristöönsä, vaan halusi käyttää reggaen mausteena itselleen luonnollisia aineksia. Kaikki Kaikukastin kahdeksan muusikkoa ovat tuoneet yhtyeeseen mukanaan oman musiikillisen taustansa. Yhtyeessä reggaeen sekoittuvat pop, rock, jazz, suomalainen kansanmusiikki ja länsimainen taidemusiikki. Lopputuloksena on reggae-yhtye, joka on löytänyt oman äänensä ja siirtynyt samalla proggaen pariin. Kaikukastin debyytti-albumi *Kaikukasti* ilmestyi 24. helmikuuta 2010.

Diskografia
-----------

* Kaikukasti (2010)

Aiheesta muualla
----------------

* Viralliset sivut[vanhentunut linkki]
* Kaikukasti SoundCloud -sivustolla
* Kaikukasti Myspacessa (englanniksi)
**Aftonposten** oli Suomessa vuosina 1944–1945 kuudesti viikossa ilmestynyt oikeistoradikaali ruotsinkielinen iltapäivälehti. Lehden perustivat kesällä 1944 ruotsinkieliset oikeistopiirit, jotka olivat aiemmin tukeneet *Svensk Botten* -nimistä lehteä. *Aftonposten* julisti olevansa torjumassa "maailmanbolševismin" uhkaa Suomessa ja se esiintyi välirauhansopimuksen solmimisen jälkeen avoimen kommunisminvastaisena. Lehden päätoimittajana toimi Torsten G. Aminoff, joka oli ollut myös *Svensk Bottenin* päätoimittaja. Lehteä julkaisseen yhtiön suurimmat osakkaat olivat vuorineuvokset Carl-Gustaf Herlitz ja Petter Forsström. Lehden perustajiin ja toimittajiin kuului myös saksalaismielisenä aktivistina tunnettu pankinjohtaja Pehr Norrmén.

Liittoutuneiden valvontakomissio pyysi syksyllä 1944 Suomen ulkoministeriöltä selvitystä *Aftonpostenin* ja sen rahoituksen saksalaiskytkennöistä, joista oli liikkunut huhuja. Vastaperustettu Suomen Kansan Demokraattinen Liitto vaati lehden lopettamista natsimielisenä. *Aftonpostenin* kuitenkin tasoitettua pian linjaansa valvontakomissio menetti mielenkiintonsa, eikä viranomaisten tarvinnut lakkauttaa lehteä. Se lakkasi ilmestymästä toukokuun 1945 lopussa taloudellisista syistä. Oman ilmoituksensa mukaan lehti lopetettiin, koska "pahin uhka oli jo ohi".

Lähteet
-------

1. 1 2  Mikko Uola: *"Suomi sitoutuu hajottamaan...": Järjestöjen lakkauttaminen vuoden 1944 välirauhansopimuksen 21. artiklan perusteella*, s. 86–87. Helsinki: Suomen Historiallinen Seura, 1999.
2. ↑  Mikko Uola: / Norrmén, Pehr Herman (1890 - 1945) *Kansallisbiografia-verkkojulkaisu (maksullinen)*.  3.4.2006. Helsinki:  Suomalaisen Kirjallisuuden Seura.
**Giuseppina Projetto-Frau** (30. toukokuuta 1902 – 6. heinäkuuta 2018) oli Italian vanhin elävä ihminen Marie-Josephine Gaudetten kuoltua 13. heinäkuuta 2017 ja kuolemaansa saakka maailman toiseksi vanhin vahvistettu elävä ihminen Nabi Tajiman kuoltua 21. huhtikuuta 2018. Häntä vanhempi oli ainoastaan Chiyo Miyako. Projetto eli 116 vuotta ja 37 päivää.

Hän syntyi La Maddalenassa Sardiniassa, mutta oli alun perin sisilialainen. Hänen äidinpuoleinen isoisänsä oli muuttanut Sisiliasta Giuseppe Garibaldin retkikunnan mukana. Vuonna 1946 hän avioitui Giuseppe Fraun kanssa, joka oli leskeksi jäänyt kolmen lapsen isä. Projetto asui kuollessaan Toscanassa miniänsä ja lastenlastensa kanssa.

Projetto oli vanhin elävä Italiassa syntynyt henkilö Emma Moranon kuoltua 15. huhtikuuta 2017. Gaudette oli syntynyt Yhdysvalloissa. Projetto on toiseksi vanhimmaksi koskaan elänyt italialainen Emma Moranon jälkeen ja oli myös kuolemaansa saakka Euroopan vanhin elävä ihminen Ana María Vela Rubion kuoltua 15. joulukuuta 2017. Projetto oli tiettävästi viimeinen elossa ollut vuonna 1902 syntynyt henkilö.

Lähteet
-------

1. ↑
2. ↑  Italian nonna becomes the world's second oldest person (englanniksi)
3. ↑  L’ultracentenaria più vecchia della Toscana risiede a Montelupo Fiorentino *comune.montelupo-fiorentino.fi.it*.  Italian
4. ↑  La Maddalena. Ha 111 anni, è maddalenina, è la terza centenaria ex equo d’Italia e la più anziana della Sardegna *gallurainformazione.net*.  Arkistoitu 6.7.2018. Viitattu 10.7.2018. (italiaksi)
5. ↑  "Addio a Emma, la decana del pianeta nata nell’Ottocento", 17.4.2017. ((italiaksi))
6. ↑  "giuseppina-projetto-con-i-suoi-115-anni-e-110-giorni-e-la-seconda-persona-piu-longeva-ditalia", 17.9.2017. ((italiaksi))
7. ↑  Ana Maria Vela Rubio, la più anziana d’Europa, muore a 116 anni: il primato ora a un’italiana (italiaksi)
Eri afuega'l pitu-tyyppejä.
Juuston valmistusta.
**Afuega’l Pitu** on Espanjan Asturian alueella valmistettava lehmänmaitojuusto.

Afuega’l Pitua pidetään yhtenä Espanjan vanhimmista juustoista. Juustolla on ollut suojattu alkuperänimitys vuodesta 2004 lähtien.

Juustoa valmistetaan lehmänmaidosta, joka saostetaan 22–32 °C lämpötilassa. Saostukseen käytetään vähäinen määrä juoksutetta, ja saostamiseen kuluu 15–20 tuntia. Juusto kypsyy 4–15 °C asteen lämpötilassa 75–85 prosentin ilmankosteudessa. Valmista juustoa myydään vaihtelevasti tuoreena tai keskikypsänä. Valmiita juustoja on eri tyyppejä, jotka eroavat toisistaan jonkin verran muodoltaan, kypsyydeltään ja raaka-aineiltaan. *De trapu* tai *de trapo* on muodoltaan päärynänmuotoinen ja painoltaan noin 500 grammaa. *Atroncau* tai *atroncado* muistuttaa muodoltaan alassuin käännettyä kukkaruukkua ja on painoltaan noin 250 grammaa. Joihinkin juustoihin lisätään paprikaa, jolloin juustoa kutsutaan "punaiseksi" (*roxu* tai *roju*). Ilman paprikaa tehtyä juustoa kutsutaan vastaavasti valkoiseksi (*blancu* tai *blanco*). Suojatun alkuperäisnimityksen mukaista juustoa valmistetaan vuosittain noin 137 000 kiloa. Valmiiseen juustokiloon kuluu hieman alle kahdeksan litraa maitoa.

Nuoren juuston kuori on valkoinen ja pehmeä, ja kypsemmän juuston kuori on kostea ja väriltään ruskeankeltainen. Kuoressa saattaa olla valkoisia tai homeensinisiä kohtia. Juuston makua on kuvailtu maitoiseksi, happamaksi ja suolaiseksi. Maku voimistuu juuston kypsymisasteen mukaan.

Lähteet
-------

1. 1 2 3  Catherine Donnelly: *The Oxford companion to cheese*, s. 11. Oxford University Press, 2016. ISBN 9780199330881. (englanniksi)
Kepler 42:n järjestelmä vertautuu kertolaisten radoilta Jupiterin kuujärjestelmään.
**Kepler 42** eli *KOI-961* on punainen kääpiötähti, jolta on löydetty kolme planeettaa.

Tähden kuvaus
-------------

Tähti *Kepler 42* sijaitsee Joutsenen tähdistössä, mutta on erittäin himmeä 16,2 suuruusluokan tähti, jollainen näkyy vain suurella kaukoputkella. Kepler 42 on 126 valovuoden päässä oleva punainen kääpiötähti, jonka spektrityyppi on M5V. Tähden Kepler 42 massa noin 0.13 auringon massaa[1], säde 0.17 auringon sädettä, pintalämpötila 3068 K[1] ja luminositeetti 2,4 tuhannesosaa Auringon luminositeetista. Metallipitoisuus [Fe/H] =-0.48±0.17[1].

Planeettakunnan tiedot
----------------------

Tähden kolme planeettaa *c*, *b* ja *d* on löydetty mittaamalla tähden kirkkautta Kepler-avaruuteleskoopilla. Vaikka planeettoja ei suoraan havaita, niiden aiheuttamat jaksoittaiset himmenemiset kyetään mittaamaan. Planeetat ovat luultavasti kaikki elinkelvottomia, koska ne ovat kuumia. Hieman tätä järjestelmää muistuttavia moniplaneettajärjestelmiä on tähdillä Kepler-20, 55 Cancri, Kepler-11, Gliese 581, Gliese 876, HD 10180 ja Kepler-33.

| Tunnus | Massa Maata | Kiertoaika päivää | Radan isoakselin puolikas AU | Soikeus | Säde | Lämpötila, jos heijastavuus on 0.3 |
| --- | --- | --- | --- | --- | --- | --- |
| **c** | <2.06 M⊕ [2] | 0.45328509 ± 9.7x10-7 | 0.006 | 0 | 0.73 ± 0.20 R⊕ | 455 °C |
| **b** | <2.73 M⊕ | 1.2137672 ± 4.6x10-6 | 0.0116 | 0 | 0.78 ± 0.22 R⊕ | 251 °C |
| **d** | <0.9 M⊕ | 1.856169 ± 1.4x10-5 | 0.0154 | 0 | .57 ± 0.18 R⊕ | 181 °C |

Lähteet
-------

1. 1 2 3  Characterizing the Cool KOIs III. KOI-961: A Small Star with Large Proper Motion and Three Small Planets
2. ↑  Kapler 42 Exoplanet.eu
Justin Townes Earle vuonna 2010.
**Justin Townes Earle** (4. tammikuuta 1982 – 20. elokuuta 2020) oli yhdysvaltalainen laulaja-lauluntekijä. Hänen debyytti-EP:nsä Yuma julkaistiin vuonna 2007 ja Earle ehti julkaista kahdeksan täysipitkää albumia. Vuonna 2009 hänelle myönnettiin American Music Awards -palkinto vuoden nousevana artistina ja vuonna 2011 hänen kappaleensa "Harlem River Blues" valittiin vuoden kappaleeksi.

Justin Townes Earlen isä on muusikko ja lauluntekijä Steve Earle, joka nimesi poikansa ystävänsä ja mentorinsa Townes Van Zandtin mukaan. Nuorena Justin sai vaikutteita Nirvanalta, Leadbellylta ja Bob Dylanilta.

Lähteet
-------

1. ↑  Vera, Amir: Singer Justin Townes Earle dies at 38 *Entertainment*.  24.8.2020. CNN. Viitattu 6.9.2020. (englanniksi)
2. ↑  Crawford, Robert: Hear Justin Townes Earle, Chris Shiflett Talk Addiction, Nirvana’s ‘Unplugged’ *Music Country*.  13.6.2017. Viitattu 6.9.2020. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Rommel** (runkonumero D187) oli kolmas ja viimeinen Saksan liittotasavallan laivaston ja myöhemmin yhdistyneen Saksan laivaston Lütjens-luokan ohjushävittäjä.

Valmistus
---------

*Pääartikkeli: Lütjens-luokka*
Alus tilattiin Bath Iron Worksilta Yhdysvalloista, missä köli laskettiin 22. elokuuta 1967. Alus laskettiin vesille 1. helmikuuta 1969 kumminaan sotamarsalkka Erwin Rommelin leski Lucie Maria Rommel ja otettiin palvelukseen 2. toukokuuta 1970.

Aluksen kattila muutettiin 1970-luvun lopulla käyttämään kevyttä polttoöljyä ja 1980-luvun alussa asejärjestelmät uusittiin. Alus palasi palvelukseen modernisoinnin päätyttyä 26. heinäkuuta 1985.

Palvelus
--------

*Rommel* liitettiin palvelukseen otettaessa Kieliin sijoitettuun 1. hävittäjälaivueeseen (saks. *1. Zerstörergeschwader*). Alus määrättiin 30. syyskuuta 1998 palveluksesta poistettavaksi. Se siirrettiin Wilhelmshaveniin, jossa sitä käytettiin sisaralusten *Lütjensin* ja *Möldersin* varaosina. Alus romutettiin 2004 Turkissa.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Rommel (D187)**.
* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. 1 2  Gardiner, Robert s. 143

Aiheesta muualla
----------------

* Hävittäjä Rommel (Arkistoitu – Internet Archive)(saksaksi)

*Lütjens*-luokan hävittäjät

|  |
| --- |
| *Lütjens* - *Mölders* - *Rommel* |
| Edeltäjä: Hamburg-luokka – Seuraaja: EI |
**Hybla Heraia** (m.kreik. Ὕβλα Ἡραία, *Hybla Hēraia*, myös Ὕβλα Ἥρα, *Hybla Hēra*; lat. *Hybla Heraea*) oli antiikin aikainen kaupunki Sikeliassa eli Sisilian saarella nykyisen Italian alueella. Se sijoitetaan nykyiselle Castellon kukkulalle lähellä Ragusaa.

Maantiede
---------

Hybla Heraia sijaitsi Sisilian kaakkoisissa sisäosissa Syrakusasta Akragaaseen johtaneen tien varrella lähellä Akraita. Roomalaisen *Itinerarium Antonini Augustin* mukaan sen etäisyys Akraista oli 18 roomalaista mailia eli noin 27 kilometriä.

Hybla Heraia sekoitetaan usein saaren muihin Hybla-nimisiin kaupunkeihin, sillä antiikin lähteistä ei ole aina selvää, mihin kaupungeista nimellä Hybla viitataan. Hybla Heraia on näistä vähiten tunnettu.

Historia
--------

Hybla Heraian oletetaan olleen alun perin saaren alkuperäisasukkaisiin kuuluneen ei-kreikkalaisen sikulien heimon asutus. Se hellenisoitui eli kreikkalaistui ajan kuluessa. Herodotoksen mukaan Hippokrates Gelalainen kuoli Hybla-nimisessä kaupungissa ollessaan sotimassa sikuleita vastaan, ja sen oletetaan viittaavan Hybla Heraiaan. Kaupungin kansalaisesta käytettiin etnonyymiä *Hyblaīos* (Ὑβλαῖος), myöhemmin latinaksi *Hyblensis*.

Rakennukset ja löydökset
------------------------

Kaupungin paikan läheltä on löydetty muun muassa sikulikauden sekä kreikkalaisen kauden hautoja, joista on löydetty kreikkalaista alkuperää olevaa keramiikkaa. Varhaisimmat sikulihaudat on ajoitettu vuosiin 750–630 eaa. ja kreikkalaiset haudat puolestaan ajalle 570–490 eaa. Hautoja on myös roomalaiselta ja bysanttilaiselta kaudelta.

Kaupungin paikalta tehdyt esinelöydöt ovat Ragusan arkeologisessa museossa (Museo Archeologico Ibleo).

Lähteet
-------

1. 1 2  Hansen, Mogens Herman & Nielsen, Thomas Heine: *An Inventory of Archaic and Classical Poleis*, s. 177. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. 1 2 3  Stillwell, Richard & MacDonald, William L. & McAllister, Marian Holland (toim.): "HYBLA HERAIA (Ragusa) Sicily", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
3. 1 2 3 4  Smith, William: "Hybla (3)", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
4. ↑  Hybla Hēraia *Pleiades*. Viitattu 5.11.2018.
5. ↑  *Itinerarium Antonini Augusti* 89.
6. ↑  Herodotos: *Historiateos* 7.155.
7. ↑  Hybla Heraia (Sicily) 19 Ragusa Ibla - Ύβλα Ηραία *ToposText*. Viitattu 27.11.2018.
Puolalainen WAT 1001.
**Hybriditietokone** on analogisen ja digitaalisen tietokoneen yhdistelmä, jolla laskenta voidaan*selvennä* suorittaa nopeammin kuin digitaalisella tietokoneella. Analogisella tietokoneella voidaan ratkoa differentiaaliyhtälöitä aritmeettisten ja algebrallisten lisäksi. Tyypillisesti analogisen tietokoneen käyttö on keskittynyt differentiaaliyhtälöihin ja diskreetin kuvan tarjoavat algebralliset yhtälöt ovat jääneet vähemmälle huomiolle.

Hybriditietokone yhdistää analogisen tietokoneen laskentanopeuden ja digitaalisen tietokoneen muistin sekä tarkkuuden. Hybriditietokoneita käytetään muun muassa tieteellisessä laskennassa ja tutkajärjestelmissä.

Ensimmäisenä hybriditietokoneena pidetään Packard-Bellin Hycomp 250 -tietokonetta. Tietokone koostui PB250 digitaalisesta tietokoneesta ja T-50 analogisesta tietokoneesta.

Katso myös
----------

* Tietokonetyypit

Lähteet
-------

1. ↑  A hybrid computer system for use in cardiology.  25.4.1977. PubMed. Viitattu 22.6.2019. (englanniksi)
2. ↑  What is a Hybrid Computer and Why? centre for computing history. Viitattu 25.6.2019. (englanniksi)
3. ↑  Huang, Yipeng: Hybrid Analog-Digital Co-Processing for Scientific Computation Columbia University Libraries. doi:10.7916/D8V711TR.  Viitattu 25.6.2019. (englanniksi)
4. 1 2  Analog Digital Hybrid Computers *byte-notes.com*. Viitattu 25.6.2019. (englanniksi)
5. ↑  HYCOMP 250---The first desk top hybrid analog/digital computing system Computer History Museum. Viitattu 22.6.2019. (englanniksi)
6. ↑  HYCOMP 250---The first desk top hybrid analog/digital computing system Computer History Museum. Viitattu 22.6.2019. (englanniksi)

Aiheesta muualla
----------------

* Hybrid Computation: What and Why? (PDF) (englanniksi)
Justinus II soliduksessa
**Justinus II** (520–578) oli Itä-Rooman eli Bysantin keisari vuosina 565–578.

Justinus oli Justinianus I:n sisarenpoika. Hän rikkoi rauhansopimuksen, jonka Justinianus oli solminut Persian kanssa. Sotaa Persiaa vastaan käytiin moneen otteeseen erityisesti Armeniassa ja Syyriassa. 

Justinusta vaivasi mielisairaus, jonka johdosta hän teki vuonna 574 kenraali Tiberiuksesta caesarin eli kruununperillisen. Justinus jätti hallitustehtävät seuraajalleen ja kuoli vuonna 578.

Suomenkielistä kirjallisuutta
-----------------------------

* Jeanette Lindblom, "Corippus ja Justinus II:n valtaannousu – keisari 500-luvun Bysantissa", Historiallinen aikakauskirja 4/1999, s. 317–324.

|  |  |  |
| --- | --- | --- |
| Edeltäjä:**Justinianus I** | **Bysantin keisari** | Seuraaja:**Tiberius II Constantinus** |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Espanja
* Saksa
* Italia
* Israel
* Yhdysvallat
* Tšekki

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Hybrid Graphics Oy** oli suomalainen grafiikkaohjelmistoteknologioita kuluttajatuotteisiin kehittävä yritys. Hybrid perustettiin vuonna 1994 Helsingissä. Maaliskuussa 2006 NVIDIA Corporation osti yrityksen, joka on toiminut kesäkuusta 2007 lähtien nimellä **NVIDIA Helsinki Oy**.

Historiaa
---------

Vuoteen 2000 asti Hybrid tunnettiin parhaiten tietokonepelien väliohjelmistovalmistajana (*middleware*). Hybridin tärkein tuote kyseisenä aikana oli OpenGL-perustainen 3D-grafiikkakirjasto SurRender 3D (1996-2000). Vuonna 2000 Hybrid julkisti dPVS (Dynamic Potentially Visible Set) -*näkyvyysoptimointituotteen*, jota käytetään useissa MMORPG-peleissä, muun muassa *Star Wars Galaxies* ja *EverQuest II*. Hybridin kohdistaessa toimintaansa sulautettuihin teknologioihin dPVS myytiin Umbra Softwarelle vuonna 2006.

Yhtiön toiminta
---------------

Sulautettujen grafiikkateknologioiden alalla Hybrid tarjosi toteutuksia langattomista grafiikkarajapinnoista kuten OpenGL ES, M3G (JSR 184) ja OpenVG, ja yhtiö oli arvostettu asiantuntijajäsen langattoman grafiikan standardointijärjestöissä, mukaan lukien Java Community Process ja Khronos Group. Hybrid tunnettiin kansainvälisesti myös akateemisesta tutkimuksestaan tietokonegrafiikan alalta; yrityksen useita tutkielmia julkaistiin SIGGRAPHissa.

Katso myös
----------

* NVIDIA

Lähteet
-------

* NVIDIA: Hybrid Graphics is now NVIDIA Helsinki  2007. NVIDIA Corporation.  Arkistoitu. Viitattu 27.6.2007. (englanniksi)

### Viitteet

1. 1 2  NVIDIA: NVIDIA Corporation to Acquire Hybrid Graphics  22.3.2006. NVIDIA Corporation.  Arkistoitu. Viitattu 11.6.2008. (englanniksi)
2. ↑  Tietoviikko: NVIDIA ostaa suomalaisen Hybrid Graphicsin  2007. Tietoviikko. Viitattu 27.6.2007. (suomeksi) [vanhentunut linkki]
3. ↑  Research : Papers *hybrid.fi*.  Arkistoitu. Viitattu 3.1.2021. (englanniksi)
**Hemioroarktinen vyöhyke** on tunturien kasvillisuusvyöhyke, joka sijaitsee tunturipaljakan alapuolella ja boreaalisen vyöhykkeen yläpuolella.

Vyöhykkeelle on tyypillistä pienet metsäsaarekkeet, puuryhmät ja erilliset harvassa kasvavat vaivaiskoivut. Suomessa metsänraja sijaitsee usein joko hemioroarktisessa vyöhykkeessä tai boreaalisen vyöhykkeen yläosassa. Hemioroarktisella alueella kasvaa pääasiassa erilaisia varpukankaita. Vähälumisilla paikoilla kankaat ovat variksenmarja- ja runsaslumisilla mustikkavaltaisia. Vaikka hemioroarktiselta alueelta puuttuu jo useita metsälajeja, niin sen yleisilme on kuitenkin edelleen boreaalinen. Vyöhykkeellä kasvaa kuitenkin jo myös joitakin tunturilajeja.

Lähteet
-------

Norokorpi et al.: *Tunturit*. Raunio, Anne & Schulman, Anna & Kontula, Tytti (toim.): *Suomen luontotyyppien uhanalaisuus: Osa 2: Luontotyyppien kuvaukset*. Suomen ympäristökeskus, 2008. ISBN 978-952-11-3029-8. Teoksen verkkoversio (pdf) (viitattu 12.1.2013). 

### Viitteet

1. 1 2  Tunturit elinympäristönä *ympäristo.fi*. Valtion ympäristöhallinto. Viitattu 15.1.2013.
2. ↑  Norokorpi, et al, s. 472.
3. ↑  Norokorpi, et al, s. 493.
Grand Hyatt -hotelli Taipeissa.
**Hyatt Hotels Corporation** on yhdysvaltalainen pörssiyhtiö, joka omistaa toistakymmentä hotelliketjubrändiä ja operoi niitä useimmiten franchising-periaatteella. Yhtiön hotelliketjut vuonna 2016 olivat Andaz, Grand Hyatt, Hyatt Centric, Hyatt Hotels, Hyatt House, Hyatt Place, Hyatt Regency, Hyatt Residence Club, Hyatt Zilara, Hyatt Ziva, Park Hyatt sekä The Unbound Collection by Hyatt.

Historiaa
---------

Hyattin perusti Jay Pritzker vuonna 1957 ostettuaan Hyatt House -⁠nimisen motellin Los Angelesin kansainvälinen lentoaseman liepeiltä. Veljensä Donald Pritzkerin kanssa hän alkoi perheen muiden yritysten ohella laajentaa hotellitoimintaa. Vuonna 1962 Hyatt Corporation vietiin pörssiin. 1968 muodostettiin erillinen pörssiyhtiö Hyatt International, mutta 1980-luvun alussa molemmat yhtiöt otettiin pois pörssistä takaisin Pritzkerin perheen omistukseen. Vuoden 2005 alusta yritykset yhdistettiin nimelle Hyatt Hotels Corporation.

Hyattin hotelliketjuista vanhin on Hyatt Regency. Sitä ylellisemmät Grand Hyatt ja Park Hyatt -ketjut muodostettiin vuonna 1980. Hyatt Place on liikematkustajille suunnattu pelkistetympi ketju. Vuonna 2005 Hyatt hankki omistukseensa lomahotelliketjun Summerfield Suites, jonka nimeksi muutettiin Hyatt House vuonna 2012. Andaz-luksushotelliketju sai alkunsa Lontoon Great Eastern -hotellista, jota seurasivat Andaz-hotellit San Diegossa, West Hollywoodissa, Shanghaissa ja New Yorkissa.

Marraskuussa 2013 Hyatt esitteli ensimmäiset all-inclusive-lomahotelliketjunsa Hyatt Ziva ja Hyatt Zilara. Vuonna 2015 näitä hotelleja oli toiminnassa Meksikon Cancunissa, Puerto Vallartassa ja Los Cabosissa sekä Jamaikan Montego Bayssä.

Vuonna 1979 Hyatt-hotellien perustajasuku perusti nimeään kantavan Pritzker-arkkitehtuuripalkinnon. Vuonna 1981 Kansas Cityn Hyatt Regency -hotellin käytäväsillat romahtivat kutsuvierasjoukon päälle katastrofissa, jossa 114 ihmistä sai surmansa ja yli 200 loukkaantui. Tapaus oli Yhdysvaltojen tuhoisin rakennusromahdus ennen New Yorkin WTC-tornien romahdusta syyskuussa 2001.

Vuonna 2015 Hyatt kävi tarjouskilpailua Marriott International -yhtiön kanssa Starwood-hotelliyhtiön ostamisesta, mutta hävisi.

Toiminta Suomessa
-----------------

Pohjoismainen ensimmäinen The Unbound Collection by Hyatt -hotelli avautuu Helsinkiin vuonna 2022 Uuden ylioppilastalon tiloihin.

Lähteet
-------

1. ↑  About Hyatt (Arkistoitu – Internet Archive), Hyatt.com. Viitattu 9.9.2016.
2. ↑  Company History (Arkistoitu – Internet Archive), Hyatt.com. Viitattu 9.9.2016.
3. ↑  Kansainvälisesti merkittävä uusi hotelli Helsingin ydinkeskustaan  17.12.2019. Primehotels Oy. Viitattu 23.10.2021.

Aiheesta muualla
----------------

* Hyattin verkkosivusto (Arkistoitu – Internet Archive)

* Kuvia tai muita tiedostoja aiheesta **Hyatt** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: en:Hyatt & en:Hyatt Regency walkway collapse
**Rakkauden liekistö – Vuk esittää Maj Karma -yhtyeen lauluja** on suomalais-yhdysvaltalaisen artistin Vukin cover-EP, joka sisältää Maj Karman levyttämiä kappaleita. Se julkaistiin 1. lokakuuta 2008 levymerkillä Johanna Kustannus.

Taustaa
-------

Vuk oli äänittänyt Maj Karman kappaleita ystävänsä Häiriö Piirisen kanssa, ja kappaleet kantautuivat myös yhtyeen levy-yhtiön Johanna Kustannuksen kuultaviksi, joka halusi tehdä materiaalista oikean julkaisun.

Albumin kansitaiteen on toteuttanut Herra Ylppö.

Vastaanotto
-----------

Desibelin Jani Ekblom antoi albumille neljä tähteä viidestä, kehuen yhtyeen tehneen kappaleista alkuperäisiä mielenkiintoisemmat versiot, ja niiden olevan paljon riisutumpia ja sisältörikkaampia.

Kappaleet
---------

1. Elena Leeve – 3.39
2. Rukous – 3.12
3. Pasi sanoo – 3.52
4. Salassa kuin murhat – 5.15
5. Valaiden laulu – 4.13

Arvostelut
----------

* Desibeli.net: 4/5 tähteä

Aiheesta muualla
----------------

* *Rakkauden liekistö* discogs.com -sivustolla

Lähteet
-------

1. 1 2  VUK VERSIOI MAJ KARMAA *sue.fi*.  24.9.2008.  Arkistoitu 6.2.2016. Viitattu 6.2.2016.
2. 1 2  Jani Ekblom: Vuk: Rakkauden liekistö – Vuk esittää Maj Karma -yhtyeen lauluja (EP) *desibeli.net*.  17.10.2008. Viitattu 6.2.2016.
**Cap Skirring** on kylä Ziguinchorin alueen Oussouyen departementin Diembéringin kunnassa Senegalissa. Se sijaitsee Atlantin rannikolla maan eteläisimmän pisteen Cap Roxon pohjoispuolella. Cap Skirring on Salyn jälkeen Senegalin tärkein matkailukeskus. Vuonna 2009 siellä oli 7 200 asukasta.

Kabroussen kylän lähelle syntynyt matkailukeskus käsittää hotelleja, ravintoloita ja yökerhoja. Sen tärkein houkutus on pitkä hieno hiekkaranta, mutta tarjolla on myös kalastusta, liikunta-aktiviteettejä, luontoretkiä ja tutustumista seudun kulttuuriperintöön. Cap Skirringissä on pieni lentokenttä, josta on yhteys Dakariin ja lomakaudella Pariisiin. Paikalliset asukkaat saavat elantonsa matkailusta, maanviljelystä, kalastuksesta, käsityöammateista ja kaupankäynnistä.

Lähteet
-------

1. ↑  Cap Skirring *Bradt*. Viitattu 17.2.2022.
2. 1 2  PLD Diembéring *Agence régionale de développement de Ziguinchor*.  Arkistoitu 17.2.2022. Viitattu 17.2.2022.
3. ↑  *Petit Futé Sénégal 2020*, s. 279–288. Paris: Les Nouvelles Éditions d’Université, 2019. ISBN 978-2305022550.
Civilization -peli
**Valtiosimulaattorit** tai valtionrakentelupelit ovat videopelien lajityyppi, jossa pelaaja ohjaa kokonaista kansakuntaa tai valtiota ja kamppailee muita vastaan elintilasta ja johtoasemasta maailmassa. Valtiosimulaattorit ovat lähes poikkeuksetta strategiapelejä ja ovat näin jaettavissa *vuoropohjaisiin simulaattoreihin* (esimerkiksi *Civilization-*sarja) ja *tosiaikaisiin simulaattoreihin* (esimerkiksi *Victoria: An Empire Under the Sun*). Useimpia genren pelejä yhdistää valtiokeskeisyyden lisäksi monimutkainen ja yksityiskohtainen pelimekaniikka, joka painottaa taloudellisen ja teknologisen kehityksen merkitystä.

4X
--

Englanninkielisessä maailmassa on käytössä termi **4X**, neljän x:n strategiapelit (engl. *e**x**plore, e**x**pand, e**x**ploit, e**x**terminate* – tutki, laajennu, hyödynnä, tuhoa). Näistä elementeistä rakentuvien pelien kirjo ulottuu valtiosimulaattorien ulkopuolelle, ja käsite kattaakin kokonaisvaltaisemmin mitä erilaisimpien pelien muodostaman lajityypin, jonka saksalaiset tuntevat nimellä *Globalstrategiespiele* ("globaalistrategiapelit"). Suomessa nimitystä ei juuri kuule, vaan pelit mielletään osaksi simulaatiopelien ryhmää, ja käytössä on kokonainen *-simulaattori*-loppuisten sanojen perhe kuvaamaan näitä strategisia simulaatiopelejä (esimerkiksi avaruuskauppasimulaattorit). Useimmat näistä simulaattoreista ovat kuitenkin luettavissa valtiosimulaattorien alatyyppeihin.

Videopelilajityypit

|  |  |
| --- | --- |
| Toimintapeli | 
* Ammuntapeli
	+ ensimmäinen persoona
	+ kolmas persoona
	+ Shoot ’em up
	+ Taktinen ammuntapeli
	+ Valopistoolipeli
* Beat ’em up
* Taistelupeli

 |
| Seikkailupeli | 
* Graafinen seikkailupeli
* Tekstiseikkailupeli
* Visual novel

 |
| Toimintaseikkailupeli | 
* Hiiviskelypeli
* Selviytymispeli
* Selviytymiskauhupeli
* Tasohyppely

 |
| Tietokoneroolipeli | 
* Internet-roolipeli
* Massiivinen monen pelaajan verkkoroolipeli
* MUD
* Roguelike
* Taktinen roolipeli
* Toimintaroolipeli

 |
| Strategiapeli | 
* Valtiosimulaattori
* Tykkipeli
* Reaaliaikainen strategiapeli
	+ Tornipuolustuspeli
* Reaaliaikainen taktiikkapeli
* Vuoropohjainen strategiapeli
* Vuoropohjainen taktiikkapeli

 |
| Simulaatiopeli | 
* Kaupunginrakennussimulaattori
* Liike-elämäsimulaattori
* Rakentamissimulaattori
* Sosiaalinen simulaatiopeli
* Treffisimulaattori
* Virtuaalinen eläintenhoito

 |
| Kulkuneuvosimulaattori | 
* Ajopeli
* Ajosimulaattori
* Avaruuslentosimulaattori
* Junasimulaattori
* Lentopeli
* Lentosimulaattori
* Sukellusvenesimulaattori

 |
| Muut lajityypit | 
* Hyötypeli
* Managerointipeli
* Musiikkipeli
	+ Rytmipeli
* Oppimispeli
* Partypeli
* Pulmapeli
* Urheilupeli

 |
Erich Kleiber
**Erich Kleiber** (5. elokuuta 1890 Wien – 27. tammikuuta 1956) oli Itävallassa syntynyt kapellimestari. Hän omisti suurimman osan elämästään oopperalle. Opiskeltuaan musiikkia Prahassa hän siirtyi 1912 johtamaan orkesteria Darmstadtiin. Vuonna 1923 hänestä tuli Berliinin valtionoopperan musiikillinen johtaja. Vuonna 1925 hän johti Alban Bergin *Wozzeckin* kantaesityksen. Saksan kansallissosialistisen työväenpuolueen leimattua Bergin toisen oopperan *Lulun* "jälkeenjääneiden musiikiksi" Kleiber erosi vuonna 1934 mielenilmauksellisesti Berliinin-työstään. Hän muutti myöhemmin Buenos Airesiin, jonka Colón-teatterissa hän työskenteli aina vuoteen 1950 saakka. Vuodesta 1938 alkaen hänellä oli myös Argentiinan kansalaisuus. Vuonna 1954 hän palasi Berliiniin töihin mutta erosi taas pian uudestaan.

Erich Kleiberin poika Carlos Kleiber on myös tunnettu kapellimestari.

Levytyksiä
----------

Oopperoista Kleiber on levyttänyt muun muassa Mozartin *Figaron häät* ja Straussin *Ruusuritarin*.

Aiheesta muualla
----------------

* Erich & Carlos Kleiber page (Arkistoitu – Internet Archive)
* (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Japani
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Valtiorahasto** oli Venäjän vallan alaisessa Suomessa rahasto, johon valtion vakinaiset tulot kerättiin ja josta useimmat valtion menot maksettiin. Hallitus (senaatti) ei tarvinnut valtiorahaston käyttöön eduskunnan suostumusta.

Kalenterivuodeksi tehtyyn valtion tulo- ja menoarvioon liittyi rahastojärjestelmä, jossa kaikki tulot ja menot kirjattiin jonkin rahaston tuloiksi ja menoiksi. Valtion vakinaiset tulot ja menot kirjattiin valtiorahastoon. Eduskunnan erikseen päättämät suostuntaverot kannettiin suostuntarahastoon. Tämä ei kuitenkaan koskenut paloviinaveroja. Eduskunnan päätäntävallan alainen oli myös kulkulaitosrahasto. Tulo- ja menoarvion ulkopuolisia rahastoja olivat valtion vararahasto, hätäapurahasto, valtion lainausrahasto, tilattoman väestön rahasto ja laamanninkäräjäjyvärahasto sekä useita muita pieniä rahastoja.

Lähteet
-------

1. ↑  *Otavan iso tietosanakirja,* Otava 1960–1965, hakusana valtiorahasto.
2. ↑  *Tietosanakirja,* Tietosanakirja-osakeyhtiö 1909–1919, hakusana valtiontalous, palstat 598–599.
**Erich Krempel** (18. elokuuta 1913 Suhl – 26. syyskuuta 1992 Suhl) oli saksalainen ampuja. Hän kilpaili vuoden 1936 kesäolympialaisissa Berliinissä ja sai siellä hopeaa 50 metrin vapaapistoolissa.

Maailmanmestaruuden Krempel saavutti 1939 ja MM-hopeaa 1935. Molemmilla kerroilla hän kuului myös Saksan pronssia saavuttaneeseen joukkueeseen.

Lähteet
-------

1. ↑  Erich Krempel Biography and Olympic Results | Olympics at Sports-Reference.com (Arkistoitu – Internet Archive)

Miesten 50 m pistoolin maailmanmestarit
1900: Karl Röderer • 
1901+1902: Karl Hess • 
1903: Benjamin Segura • 
1904: Paul van Asbroeck • 
1905: Julien van Asbroeck • 
1906: Konrad Stäheli •
1907: Paul van Asbroeck •
1908: Richard Fischer • 
1909+1910: Paul van Asbroeck •
1911: Charles Paumier du Verger •
1912: Paul van Asbroeck •
1913: Vilhelm Carlberg • 
1914: Paul van Asbroeck •
1921+1922: Hans Haenni • 
1923: Irving Calkins • 
1924+1925+1927+1928: Wilhelm Schnyder • 
1929: Fritz Zulauf • 
1930: Lean Revilliod de Bude • 
1931: Marcel Bonin •
1933+1935+1937: Torsten Ullman •
1939: Erich Krempel •
1947: Torsten Ullman •
1949: Beat Rhyner • 
1952: Torsten Ullman •
1954: Huelet Benner • 
1958: Makhmud Umarov •
1962+1966: Vladimir Stolipin •
1970: Harald Vollmar •
1974: Gregori Zapolski •
1978: Moritz Minder •
1982: Ragnar Skanåker •
1986: Sergei Pyžjanov •
1990: Spas Koprinkov •
1994: Wang Yifu •
1998: Franck Dumoulin •
2002+2006: Tan Zongliang •
2010: Tomoyuki Matsuda •
2014: Jin Jong-oh •
2018: Om Prakash Mitharval
Valto Järvi eteläpohjalaisen osakunnan joukkueessa, kuvassa neljäs oikealta.
**Valto Järvi** (15. syyskuuta 1906 Ylihärmä – 8. elokuuta 1987 Espoo) oli suomalainen pesäpalloilija, pesäpallovaikuttaja ja järjestöjohtaja.

Henkilöhistoria
---------------

Järven vanhemmat olivat maanviljelijä Kustaa Järvi ja Anna Maria Karkiainen ja puoliso vuodesta 1934 musiikinopettaja Aida Susanna Lammi. Järvi tuli ylioppilaaksi Kauhavalla vuonna 1927 ja valmistui agronomiksi ja maatalous- ja metsätieteiden kandidaatiksi Helsingin yliopistosta vuonna 1933. Hän oli valmistuttuaan Etelä-Pohjanmaan Suojeluskuntapiirin sotilasohjaaja ja vastaava kansliapäällikkö ja sitten vuodesta 1935 Laidunyhdistyksen piiriagronomi Oulussa ja Ilmajoella. Laidunyhdistyksen toiminnanjohtajana Järvi työskenteli 1938–1969 ja vielä vuoteen 1972 Maatalouskeskusten Liiton nurmiviljelysosaston johtajana. Järvellä oli useita luottamustehtäviä ja hän toimitti *Laidun*-lehteä vuodesta 1955. Järvi sai maanviljelysneuvoksen arvonimen vuonna 1967.

Julkaisuja
----------

* *Keuruun osuuskauppa r.l.: kertomus 25 v. toiminnasta sekä vuodelta 1940*, 1941
* *Asuntotilallisten yhteislaitumet*, 1945
* *Betesdriftens ABC*, 1952
* *Kulturbete på varje gård*, 1958
* *Nurmiviljely*, 1978

Pesäpalloura
------------

Järvi pelasi pesäpallon pääsarjassa 1930-luvun alussa. Vuonna 1934 Järvi valittiin pesäpallon arvo-ottelu Itä–Länteen Lännen joukkueeseen. Ulkopelipaikaltaan Järvi toimi kolmosvahtina. Järven kasvattajaseura oli Ylihärmän Junkkarit.

Järvi oli perustamassa Seinäjoen Maila-Jusseja ja hänet valittiin seuran järjestyksessä toiseksi puheenjohtajaksi vuonna 1933. SMJ:n puheenjohtajana Järvi toimi vuosina 1933–1935.

### Saavutukset pelaajana

* 1 Itä–Länsi-edustus: 1934

### Ansiomerkit

* Pesäpalloliiton kultainen ansiomerkki no. 7 (1954)

Lähteet
-------

1. 1 2  Valto Järvi *Biografiasampo*. Viitattu 28.4.2022.
2. 1 2  Kuolleita – Maanviljelysneuvos Valto Järvi.  *Helsingin Sanomat*, 12.8.1987, s. 16. Lehti HS Aikakoneessa (tilaajille). Viitattu 26.1.2018.
3. ↑
4. ↑
5. ↑
6. ↑  Itä-Länsi-pelaajat joukkueittain, miehet Rasilainen, Matti. Viitattu 22.4.2018.
**John Armstrong, Jr.** (s. 25. marraskuuta 1758 Carlisle, Pennsylvania – 1. huhtikuuta 1843 Red Hook, New York) oli yhdysvaltalainen sotilas ja poliitikko. Armstrong toimi Pennsylvanian edustajana konfederaation kongressissa ja kahteen otteeseen New Yorkin senaattorina (1801–1802 ja 1803–1804). Tammikuussa 1813 hänet nimitettiin Yhdysvaltain sotaministeriksi, mutta hän joutui eroamaan virastaan jo seuraavan vuoden lokakuussa, kun britit onnistuivat polttamaan ison osan Washington D.C.:sta. 

Sotilaana Armstrong osallistui Yhdysvaltain vapaussotaan, jonka aikana hän kohosi majuriksi.

Lähteet
-------

1. ↑

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Belgia
* Yhdysvallat
* Alankomaat

 |
|  |
| Henkilöt | 
* Deutsche Biographie
* Trove
* US Congress

 |
|  |
| Muut | 
* NARA
* SNAC
	+ 2
* IdRef

 |

 |
**Tuulensuoja** on Naantalissa sijaitseva vuonna 1879 valmistunut puurakennus, joka rakennettiin Naantalin ensimmäiseksi alakansakouluksi. Tuulensuoja on suojeltu asemakaavassa ja inventoitu maakunnallisesti arvokkaaksi rakennushistoriallisesti, historiallisesti ja ympäristöllisesti. Naantalin vanhassakaupungissa sijaitsevana suojeltuna rakennuksena Tuulensuoja kuuluu myös osaksi Museoviraston määrittelemää valtakunnallisesti merkittävää rakennettua kulttuuriympäristöä.

Alueella sijaitsi 1800-luvun loppupuolelle kaupungin laidun- ja puistomaata. Kiinteistö on nykyisinkin puisto- ja katualueen rajaama. Tuulensuoja valmistui 1879 koulutaloksi. 1979 rakennus korjattiin päiväkodiksi. Rakennuksessa on toiminut myös apteekki. Vuoden 1988 peruskorjauksessa tiloihin tuli Naantalin kaupungin matkailutoimisto ja vierasvenesataman pesutilat. Samalla ullakosta rakennettiin lämmintila, jonne tuli saunaosasto ja kellariin varastotiloja. Nykyisellään Tuulensuojan kiinteistöllä on kolme rakennusta: vanha koulurakennus, kioskirakennus ja yleinen käymälärakennus. Matkailutoimisto on ollut tiloissa ympärivuotisesti vuodesta 1988. Vierasvenesataman toiminnot siirtyivät uuteen Merisalin viereen rakennettuun ravintola- ja huoltorakennukseen vuonna 2017. Matkailutoimiston lisäksi Tuulensuojassa on liiketilaa.

Noin 350-neliöinen rakennus on suorakaiteen muotoinen. Sisäpihan puolella on kaksi korkeaa satulakattoista umpikuistia, joissa on vanhat vinoruutuiset ikkunat ja uurrettu pystylaudoitus. Peruskorjauksessa vuonna 1988 rakennettiin toisella puolella taloa kadunpuolelle kaksi sisäänkäyntiä. Rakennuksen julkisivuvuoraus on uurrettua leveää vaakalautaa ja ullakkokerroksessa on peiterimalaudoitus. Pääkerroksen kuusiruutuiset ikkunat ovat 1970–1980-luvuilta, sisäpihalla vanhemmat vinoruutuikkunat. Ullakkokerroksen ikkunat ovat vanhoja vinoneliöhaukkaikkunoita.

Lähteet
-------

1. 1 2 3 4 5  § 7: Kaupungin kiinteistöjen kunnostaminen ja maalaaminen, Tuulensuoja Nunnakatu 2 (PDF) *Vanhankaupungin toimikunta: Pöytäkirja 12.06.2018*.  12.06.2018. Naantali:  Naantalin kaupunki. Viitattu 18.9.2018.
2. ↑  Liite 6a. Kohdekartta ja luettelo rakennetusta kulttuuriympäristöstä (pdf) (selvityksen laatinut FCG Suunnittelu ja tekniikka Oy) *Manner-Naantalin osayleiskaava*.  1.11.2016. Naantali:  Naantalin kaupunki.  Arkistoitu 2.9.2018. Viitattu 18.9.2018.
3. 1 2 3  Jussila, Joonas: Tuulensuoja saa uuden ilmeen.  *Naantali News*, 2018, s. 11. Naantali:  Alma Media Kustannus Oy (Rannikkoseutu-lehti).
**Tuulensuu** on Loimaan 2. kaupunginosa. Tuulensuu rajoittuu pohjoisessa ja idässä keskustaan, lännessä Kartanonmäkeen ja etelässä Suopeltoon.

Kaupunginosa sijaitsee seututien 213 eteläpuolella. Asutus on pääosin omakotivaltaista. Alueen palveluita ovat mm. K-Market, vanhainkoti, yläaste, ammattioppilaitos, lukio ja päiväkoti. Yläasteen ja lukion kanssa samassa rakennuskompleksissa sijaitseva Loimaan liikuntahalli toimii Hurrikaani-Loimaan ja Loimaan Korikonkareiden kotihallina.

Tuulensuussa sijaitsee myös laaja urheilupuisto, Loimaan urheilukeskus, jossa ovat mm. kaupungin jää-, tennis- ja padelhallit. Pesäpallostadion on Ykköspesiksessä pelaavan Loimaan Palloilijoiden kotikenttä.

Lähteet
-------

1. ↑  kunnat\_ja\_sijaintialueet\_2013.xls *web.archive.org (arkistoitu)*.  22.8.2016.  Arkistoitu 22.8.2016. Viitattu 2.7.2023.
2. ↑  K-Market Korintti, Loimaa *k-ruoka.fi*.
3. ↑  Puistokadun koulu *Loimaa*. Viitattu 2.7.2023.
4. ↑  Ammatillinen koulutus *Loimaa*. Viitattu 2.7.2023.
5. ↑  Lukio *Loimaa*. Viitattu 2.7.2023.
6. ↑  Liikuntahallit ja -salit *Loimaa*. Viitattu 2.7.2023.
7. ↑  Loimaan Palloilijat Junioripesis ry - Kentät *Loimaan Palloilijat Junioripesis*. Viitattu 2.7.2023. (englanniksi)